สร้างสรรค์สังคมไทยกับกองทุน CG บลจ.ยูโอบีลงทุนอย่างโปร่งใส สร้างกำไรอย่างมั่นคง
ในยุคนี้หลายคนต่างมองหาความมั่นคงให้ชีวิตในอนาคตกันทั้งนั้น การลงทุนจึงเป็นอีกช่องทางหนึ่งที่สามารถสร้างเม็ดเงินกลับมาให้เราได้
27 พ.ย. 2560

ในยุคนี้หลายคนต่างมองหาความมั่นคงให้ชีวิตในอนาคตกันทั้งนั้น การลงทุนจึงเป็นอีกช่องทางหนึ่งที่สามารถสร้างความมั่งคั่งให้เราได้ แต่ทุกการลงทุนย่อมมีความเสี่ยงด้วยกันทั้งนั้น หากเราลงทุนกับบริษัทที่มีความน่าเชื่อถือและดำเนินงานอย่างมืออาชีพตามหลักธรรมภิบาลด้วยแล้ว น่าจะเป็นการรับรองได้ในเบื้องต้นว่าการบริหารกิจการ จะส่งผลให้มีโอกาสสามารถสร้างกำไรให้งอกเงยได้
บริษัทหลักทรัพย์จัดการกองทุน ยูโอบี (ประเทศไทย) จำกัด เป็นอีกหนึ่งสถาบันการเงินที่เชื่อว่า การลงทุนหุ้นที่มีความโปร่งใสและบริหารงานด้วยหลักธรรมาภิบาลที่ดี หรือ Corporate Governance (CG) สามารถส่งผลต่อการสร้างผลตอบแทนที่ยั่งยืนในระยะยาวได้ เพราะการลงทุนที่ยึดหลักธรรมาภิบาล สามารถตรวจสอบได้ จึงทำให้เกิดความโปร่งใส ลดการเกิดคอร์รัปชั่นให้น้อยลง แถมยังเพิ่มความเชื่อมั่นให้แก่นักลงทุนเพิ่มขึ้นด้วย 
ดังนั้น บลจ.ยูโอบี จัดให้มีกองทุนกลุ่ม CG ให้นักลงทุนสามารถเข้ามาร่วมลงทุนได้อย่างมั่นใจ ด้วยสไตล์การลงทุนเชิงรุก คัดสรรการลงทุนเจาะลึกอย่างมืออาชีพ เน้นลงทุนบริษัทที่ดำเนินธุรกิจอย่างมีธรรมาภิบาล (Corporate Good Governance) และลงทุนบริษัทที่มีปัจจัยพื้นฐานและมีแนวโน้มเติบโตสูง 
โดยปัจจุบันนี้ บลจ.ยูโอบี มีกองทุนที่ลงทุนในหุ้นกลุ่ม CG หลักๆ คือ กองทุนเปิด บรรษัทภิบาล หุ้นระยะยาว (CG-LTF) เป็นกองทุนที่จัดตั้งเมื่อ ตุลาคม 2547 มุ่งเน้นลงทุนในตราสารทุนของบริษัทจดทะเบียนที่มีระบบธรรมาภิบาลที่ดี มีปัจจัยพื้นฐานและผลประกอบการดี และมีแนวโน้มการเจริญเติบโตในอัตราในสัดส่วนไม่น้อยกว่าร้อยละ 65 ของมูลค่าทรัพย์สินสุทธิ ซึ่งจะลงทุนในหุ้นกลุ่มธรรมาภิบาลที่ได้รับการจัดเกณฑ์บรรษัทภิบาล หรือ CG scoring สมาคมส่งเสริมสถาบันกรรมการบริษัทไทย (IOD) ตั้งแต่ระดับ 3 ขึ้นไป ที่ผ่านมาสามารถสร้างผลตอบแทนได้เป็นที่น่าพอใจ ด้วยผลตอบแทนย้อนหลังตั้งแต่จัดตั้งกองทุนที่ 14.21% ต่อปี ในขณะที่ดัชนี SET Index ที่ 8.13% ต่อปี (ข้อมูล ณ 29 กันยายน 2560)
และเมื่อช่วงเดือนธันวาคม 2559 ที่ผ่านมา ได้นำเสนอ กองทุนเปิด บรรษัทภิบาล เพื่อการเลี้ยงชีพ (CG-RMF) สำหรับนักลงทุนที่ต้องการลงทุนเพื่อวางแผนเกษียณ เน้นลงทุนในหุ้นสามัญของบริษัทที่จดทะเบียนในตลาดหลักทรัพย์ซึ่งมีระบบธรรมาภิบาลที่ดีตาม CG Scoring ของสมาคมส่งเสริมสถาบันกรรมการบริษัทไทย (IOD) ตั้งแต่ระดับ 3 ขึ้นไป ทั้งนี้กองทุนจะลงทุนในตราสารทุนที่มีลักษณะดังกล่าวโดยเฉลี่ยในรอบปีบัญชีมากกว่าหรือเท่ากับ 80% ของมูลค่าทรัพย์สินสุทธิ
และล่าสุดคือ กองทุนเปิด ยูไนเต็ด หุ้นธรรมาธิบาลไทย UTHAICG ที่เสนอขายครั้งแรกระหว่างวันที่ 15-30 พฤศจิกายน 2560 โดย บลจ.ยูโอบี ได้ร่วมกับทางสมาคมบริษัทจัดการลงทุน (AIMC) และกับอีก 11 บลจ. ร่วมมือจัดตั้งกองทุน CG fund ซึ่งจะพิจารณาลงทุนหุ้นกลุ่มที่ได้รับคัดเลือกให้เป็น Good Corporate Governance ที่มี CG Scoring ระดับ 4 ดาวขึ้นไป จากสมาคมส่งเสริมสถาบันกรรมการบริษัทไทย หรือ IOD และจะต้องได้รับรองเป็นกลุ่มต่อต้านคอรัปชั่น (CAC) เพื่อเป็นอีกหนึ่งแรงสนับสนุนจากภาคการลงทุนที่จะส่งเสริมให้ธุรกิจต่างๆ ให้ความสำคัญในการพัฒนาองค์กรของตนให้มีหลักธรรมาภิบาล ความโปร่งใส ด้วยเชื่อว่าจะส่งผลไปยังบริษัทที่จะได้รับการบริหารจัดการที่ดี สามารถสร้างผลประโยชน์ให้กับผู้ถือหุ้น และทำให้เศรษฐกิจไทยเจริญเติบโตอย่างมั่นคงยั่งยืนได้
บลจ.ยูโอบี มุ่งมั่นในการเป็นผู้นำกองทุนประเภท CG ครอบคลุมทั้ง LTF RMF และกองทุนหุ้นทั่วไป ทำให้สามารถเติมเต็มทุกพอร์ตการลงทุน ทุกความต้องการ ด้วยการดำเนินงานอย่างเชี่ยวชาญจากมืออาชีพมาอย่างยาวนาน...เพื่อโอกาสสร้างกำไรให้เติบโตอย่างโปร่งใส พร้อมสร้างสรรค์สังคมไทยกับ บลจ.ยูโอบี 
ผู้ลงทุนสามารถสอบถามข้อมูลเพิ่มเติมได้ที่ บริษัทหลักทรัพย์จัดการกองทุน ยูโอบี (ประเทศไทย) จำกัด โทรศัพท์ 0 2786 2222 และ www.uobam.co.th

การลงทุนมีความเสี่ยง ผู้ลงทุนควรทำความเข้าใจลักษณะกองทุน นโยบายการลงทุน เงื่อนไขผลตอบแทน ความเสี่ยง และผลการดำเนินงานกองทุนก่อนตัดสินใจลงทุน ผู้ลงทุนควรศึกษาข้อมูลเกี่ยวกับสิทธิประโยชน์ทางภาษีที่ระบุในคู่มือการลงทุนดังกล่าวด้วย ผลการดำเนินงานในอดีต/ผลการเปรียบเทียบผลการดำเนินงานที่เกี่ยวข้องกับผลิตภัณฑ์ในตลาดทุน มิได้เป็นสิ่งยืนยันถึงผลการดำเนินงานในอนาคต